OpenLLM-France/wikimedia huggingface dataset:
# Baldwin (Wisconsin)

Baldwin és una població dels Estats Units a l'estat de Wisconsin. Segons el cens del 2000 tenia 2.667 habitants.

## Demografia

Segons el cens del 2000, Baldwin tenia 2.667 habitants, 1.115 habitatges, i 703 famílies. La densitat de població era de 447,7 habitants per km².
Dels 1.115 habitatges en un 31,1% hi vivien nens de menys de 18 anys, en un 52,4% hi vivien parelles casades, en un 7,4% dones solteres, i en un 36,9% no eren unitats familiars. En el 30,1% dels habitatges hi vivien persones soles el 15,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,1% tenia menys de 18 anys, un 10% entre 18 i 24, un 29% entre 25 i 44, un 18% de 45 a 60 i un 18,9% 65 anys o més.
L'edat mediana era de 35 anys. Per cada 100 dones de 18 o més anys hi havia 89,3 homes.
La renda mediana per habitatge era de 40.313 $ i la renda mediana per família de 51.250 $. Els homes tenien una renda mediana de 37.216 $ mentre que les dones 26.250 $. La renda per capita de la població era de 20.748 $. Aproximadament el 3% de les famílies i el 5,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baldwin» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Baldwin». American Fact Finder. Oficina del Cens dels Estats Units, 12-01-2010.
# Baldwin City

Baldwin City és una població dels Estats Units a l'estat de Kansas. Segons el cens del 2000 tenia 3.400 habitants.

## Demografia

Segons el cens del 2000, Baldwin City tenia 3.400 habitants, 1.077 habitatges, i 774 famílies. La densitat de població era de 605 habitants per km².
Dels 1.077 habitatges en un 39,6% hi vivien nens de menys de 18 anys, en un 57,8% hi vivien parelles casades, en un 10,4% dones solteres, i en un 28,1% no eren unitats familiars. En el 24,8% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,1.
Per edats la població es repartia de la següent manera: un 25,3% tenia menys de 18 anys, un 21,8% entre 18 i 24, un 24,2% entre 25 i 44, un 17,4% de 45 a 60 i un 11,2% 65 anys o més.
L'edat mediana era de 28 anys. Per cada 100 dones de 18 o més anys hi havia 90,5 homes.
La renda mediana per habitatge era de 43.269 $ i la renda mediana per família de 51.667 $. Els homes tenien una renda mediana de 37.111 $ mentre que les dones 25.850 $. La renda per capita de la població era de 16.698 $. Entorn del 5,6% de les famílies i el 7,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Baldwin City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Baldwin City». American Fact Finder. Oficina del Cens dels Estats Units, 12-01-2010.
# Baltasar Corrada del Río

Baltasar Corrada del Río (Guayama, 10 d'abril de 1935 - Fort Myers, 11 de març de 2018) va ser un advocat i polític porto-riqueny. Fou jutge del Tribunal Suprem de Puerto Rico, Secretari d'Estat en el primer quadrienni del governador Pedro Rosselló González, Comissionat Resident a Washington DC i president de la Comissió de Drets Civils a l'inici dels anys 1970. És fill de Ròmul Corrada i Ana del Rio.
En la política porto-riquenya Corrada del Rio va ser membre del Partit Nou Progressista, amb qui va ser elegit Comissionat Resident a Washington DC de 1977 a 1984. Després va ser alcalde de San Juan guanyant les eleccions a Victoria Muñoz Mendoza i la seva germana, Ita Corrada, que va representar el Partit Independentista Porto-riqueny. En el 1988 es va presentar per a Governador de Puerto Rico perdent la contesa enfront de Rafael Hernández Colón. Va morir l'11 de març de 2018.

## Referències

* ↑ «Baltasar Corrada del Río» (en anglès). Biographical Directory of the United States Congress [Consulta: 8 desembre 2015].
* ↑ «Fallece Baltasar Corrada del Río, exjuez del Tribunal Supremo». El Nuevo Día, 15-03-2018. Arxivat de l'original el 2018-03-15. [Consulta: 15 març 2018].
# Distribució hiperexponencial

En teoria de la probabilitat, una distribució hiperexponencial és una distribució de probabilitat contínua la funció de densitat de probabilitat de la variable aleatòria X ve donada per
$f_{X}(x)=\sum _{i=1}^{n}f_{Y_{i}}(x)\;p_{i},$
on cada Y $_i$ és una variable aleatòria distribuïda exponencialment amb el paràmetre de velocitat λ$_i$, i p$_i$ és la probabilitat que X tingui la forma de la distribució exponencial amb la velocitat λ$_i$. S'anomena distribució hiperexponencial ja que el seu coeficient de variació és més gran que el de la distribució exponencial, el coeficient de variació de la qual és 1, i la distribució hipoexponencial, que té un coeficient de variació inferior a un. Mentre que la distribució exponencial és l'anàleg continu de la distribució geomètrica, la distribució hiperexponencial no és anàloga a la distribució hipergeomètrica. La distribució hiperexponencial és un exemple de densitat de mescla.
Un exemple de variable aleatòria hiperexponencial es pot veure en el context de la telefonia, on, si algú té un mòdem i un telèfon, l'ús de la seva línia telefònica es podria modelar com una distribució hiperexponencial on hi ha probabilitat p que parlin per telèfon amb taxa λ$_1$ i probabilitat q que utilitzin la seva connexió a Internet amb tarifa λ₂.
Com que el valor esperat d'una suma és la suma dels valors esperats, el valor esperat d'una variable aleatòria hiperexponencial es pot mostrar com
$E[X]=\int _{-\infty }^{\infty }xf(x)\,dx=\sum _{i=1}^{n}p_{i}\int _{0}^{\infty }x\lambda _{i}e^{-\lambda _{i}x}\,dx=\sum _{i=1}^{n}{\frac {p_{i}}{\lambda _{i}}}$

## Referències

* ↑ Tarasov, Veniamin; Akhmetshina, Eleonora; Othmane, Kada «Properties of Hyperexponential and Hypererlangian Distributions». Properties of Hyperexponential and Hypererlangian Distributions, 01-10-2019, pàg. 895–898. DOI: 10.1109/PICST47496.2019.9061538.
* ↑ Singh, L. N.; Dattatreya, G. R. «Estimation of the Hyperexponential Density with Applications in Sensor Networks"». International Journal of Distributed Sensor Networks, 3, 3, 2007, pàg. 311. DOI: 10.1080/15501320701259925.
* ↑ Ma, Dan. «The hyperexponential and hypoexponential distributions» (en anglès). https://actuarialmodelingtopics.wordpress.com,+01-08-2016.+[Consulta: 22 juny 2023].
* ↑ «HyperexponentialDistribution—Wolfram Language Documentation» (en anglès). https://reference.wolfram.com.+[Consulta: 22 juny 2023].
# Gianni De Biasi

Giovanni De Biasi, més conegut com a Gianni De Biasi, (Sarmede, 16 de juny de 1956) és un exfutbolista i entrenador de futbol italià.
Va deixar el Llevant UE abans d'acabar la temporada 2007/08.
El 22 de setembre de 2017, De Biasi fou nomenat entrenador del Deportivo Alavés, però va durar en el càrrec només fins a la fi de novembre, quan amb l'equip cuer de primera divisió, va ser destituït, i pocs dies després substituït per Abelardo Fernández.

## Referències

* ↑ [«De Biasi y el Levante UD llegan a un acuerdo verbal, pendiente de firma, para la resolución de su contrato (castellà)». Arxivat de l'original el 2008-04-20. [Consulta: 17 abril 2008]. De Biasi y el Levante UD llegan a un acuerdo verbal, pendiente de firma, para la resolución de su contrato (castellà)]
* ↑ «Official: De Biasi moves to Spain». Football Italia, 22-09-2017.
* ↑ «Abelardo, nou entrenador de l'Alabès». 324.cat, 01-12-2017 [Consulta: 1r desembre 2017].

## Enllaços externs

* www.giannidebiasi.it
# María Isabel Díaz

María Isabel Díaz (juliol de 1964) és una actriu professional de nacionalitat cubana. Va guanyar el premi de Millor Intèrpret Femenina de Ficció Nacional de Televisió.
Díaz va començar a actuar en un grup de teatre preuniversitari als 16 anys fent espectacles d'humor i interpretacions. L'any 1987 es va graduar en l'especialitat d'actuació a l'Instituto Superior de Arte.
És coneguda per participar en la sèrie televisiva Vis a vis, on interpreta al personatge anomenat Sole, una criminal religiosa. També ha treballat en altres pel·lícules i sèries, com ara Las cosas que dejé en la Habana o Apocalypto. Va viure cinc anys i mig a Barcelona fent qualsevol tipus de treball perquè ella el que volia era provar de ser actriu fora de Cuba. Va aconseguir alguns papers secundaris en produccions com ara La vida en rosa (1990), o Melodrama (1996), entre d'altres. Més tard, i durant quatre anys, va protagonitzar l'espai televisiu L'hora de les bruixes. El seu somni era treballar amb Almodóvar i ho aconseguí amb la seva participació en el film Volver. El 2010 es va traslladar a Miami per treballar a Caso Cerrado de Telemundo, programa de televisió on una jutge resolia els problemes dels assistents al programa. El 2015 va tornar a Espanya per treballar a la sèrie Vis a vis.
Al 2016 i 2017 va rebre el Premi Ondas pel seu paper a Vis a vis i va ser nominada com a millor actriu secundària en els premis que atorga la Unión de Actores y Actrices. L'any 2019 va obtenir el premi de l'ACE com a millor actriu secundària pel seu paper a El Continental.

## Referències

* ↑ Rojas, Orisel Gaspar. «Artistas cubanos en España: María Isabel Díaz Lago», 18-04-2015. [Consulta: 25 gener 2022].
* ↑ «La increíble transformación de la actriz cubana María Isabel Díaz sigue dando de qué hablar» (en castellà), 24-03-2018. [Consulta: 25 gener 2022].
* ↑ BARCELONA, OLGA LERÍN /. «María Isabel Díaz: "Sole es un sol, maravillosa, mágica e intensa"» (en castellà), 13-04-2016. [Consulta: 25 gener 2022].
* 1 2 «María Isabel Díaz Lago». [Consulta: 25 gener 2022].
* ↑ FormulaTV. «María Isabel Díaz Lago» (en castellà). [Consulta: 25 gener 2022].
* ↑ LOS40. «Las chicas de Vis a Vis y El Ministerio del Tiempo triunfan en los Premios Ondas» (en castellà), 28-10-2015. [Consulta: 25 gener 2022].
# Gueltas

Gueltas (en bretó Gweltaz) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 525 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 571 | 610 | 591 | 545 | 518 | 544 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Philippe Laurenceau | |
| 2008- | Jean-Yves Quentel | |
# Boquila

Boquila és un gènere d'angiospermes de la família de les lardizabalàcies (Lardizabalaceae) originari dels boscos temperats del centre i sud de Xile i l'Argentina. L'única espècie és Boquila trifoliata, que a Xile es coneix amb els noms de pilpil, voqui, voquicillo, voquillo i voqui blanco. Té un fruit comestible.

## Referències

* ↑ «Plant name details for Lardizabalaceae Boquila discolor Decne.». IPNI. [Consulta: 16 agost 2009].
* ↑ «Boquila trifoliata information from NPGS/GRIN». USDA, ARS, National Genetic Resources Program, GRIN, 09-11-1999. Arxivat de l'original el 6 de juny 2011. [Consulta: 16 agost 2009].
# Cornell (Califòrnia)

«Cornell (Califòrnia)» té aquests significats:
* Cornell (Comtat de Los Angeles), en anglès: Cornell, Los Angeles County, Califòrnia
* Cornell (Comtat de Modoc), Cornell, Modoc County, Califòrnia
# Masia de Casany

La Masia de Casany és una urbanització de l'Eliana, Camp de Túria situat vora la CV-336, entre les urbanitzacions de Mont-i-sol i d'Entrepins (l'Eliana). En el seus orígens, fou una masia, situada al nexe del carrer de Barcelona amb el carrer de Meliana, a la partida del Pla de la Paella, al final i a la dreta de l'actual carrer de la Caixa d'Estalvis, i que comprenia una extensió de 150 a 200 fanecades de vinyes i garroferes.
Pertangué a Secundino Blat Tarazona. L'edifici de la masia com a tal, de parets emblanquinades i planta baixa a dos aigües fou adquirida per Gregorio Casañ Perpiñà, de la funerària del Tros Alt en el carrer Cavallers, 62 de València, un dels fundadors de la firma Ocaso, estant de masover Vicent Roca (avantpassat de Vivers Roca).
Més tard passà a ser propietat d'Enrique Real, Manuel Rubio i José Vicens, els quals la parcel·laren i vengueren com a solars, quedant en peu sols l'edifici, que ha arribat al segle XXI en molt mal estat de conservació.

## Bibliografia

* Rubio, Vicent. «El nostre poble, les nostres masies. Un xicotet patrimoni rural». Llibret de la falla Josep Antoni, Puríssima i Major, 2003, pgs. 52-67.

## Referències

* ↑ «Acadèmia Valenciana de la Llengua. Toponímia dels Pobles Valencians. L'Eliana. El Camp de Túria». Arxivat de l'original el 2018-01-26. [Consulta: 11 juny 2018].
* ↑ «Web municipal de reciclatge, on fa referència a totes les urbanitzacions». Arxivat de l'original el 2010-11-01. [Consulta: 11 juny 2018].
* ↑ «Mapa de l'Eliana de la Generalitat Valenciana». Arxivat de l'original el 2016-03-03. [Consulta: 11 juny 2018].
* 1 2 Belmonte, Javier. «El Blog de L'Eliana: Las Masías de L'Eliana», domingo, mayo 27, 2007. [Consulta: 17 febrer 2021].
# Marija Bistrica

Marija Bistrica és un municipi del Comtat de Krapina-Zagorje, a Croàcia. Situat prop de la muntanya de Medvednica, no gaire lluny de Zagreb. El municipi té 5976 habitants (cens de 2011). A Marija Bistrica hi ha un santuari marià que és un popular destí de peregrinació. El 3 d'octubre de 1998, Joan Pau II va visitar Marija Bistrica, i va beatificar el Cardenal Alojzije Stepinac.

## Referències

* ↑ «1. POPULATION BY AGE AND SEX, BY SETTLEMENTS, 2011 CENSUS» (en anglès). Institut Nacional d'Estadística de Croàcia. [Consulta: 2 octubre 2021].
* ↑ «HOMILY OF THE HOLY FATHER AT MARIJA BISTRICA FOR THE BEATIFICATION OF THE VENERABLE SERVANT OF GOD CARDINAL ALOJZIJE STEPINAC» (en anglès). Libreria Editrice Vaticana, 03-10-1998. [Consulta: 2 octubre 2021].
# Baltasar Colombo

Baltasar Colón o Baltasar Colombo va ser un cavaller italià del segle xvi, pertanyent a la noble família de Cuccaro i Conzano, establerta al ducat de Monferrato (Piemont) que va venir a Espanya al·legant drets a la successió de Colom, i va sostenir un litigi que va arribar a revestir gran importància.
En suport de les seves pretensions va exihibir un arbre genealògic de la seva família al qual apareixia un Domingo Colombo, senyor de Cuccaro, que suposava ser el pare del gran navegant, i va presentar testimonis en suport de les seves pretensions que afirmaven saber d'oïdes que tant Cristòfor Colom com els seus germans havien nascut al castell de Cuccaro, del qual van escapar sent molt joves. El Consell d'Índies va rebutjar la demanda per basar la seva prova en testimonis que només sabien d'oïdes dels fets al·legats i per demostrar-se que el tal Domingo, que figurava entre els seus avantpassats, havia mort en 1456, segons confessió pròpia, mentre que el pare de l'almirall vivia encara en 1486.
Baltasar va morir a Espanya sense haver obtingut ni tan sols que se li atorgués alguna quantitat com aliments en virtut de la mana que va deixar Colom a favor dels seus parents pobres, el que no ha impedit que els seus descendents lleguin encara els seus pretesos drets a la successió del descobriment d'Amèrica.

## Referències

* ↑ Ulloa, Lluís «Entorn de la pàtria i genealogia del descobridor d'Amèrica» (pdf). Butlletí del Centre Excursionista de Catalunya, Núm 443, 01-04-1932, pàg. 125-131 [Consulta: 22 juliol 2014].
* ↑ Humboldt, Alexander von. Examen critique de l'histoire de la géographie du Nouveau Continent et des progrès de l'astronomie nautique aux XVe et XVIe siècles (en francès, traduït de l'alemany). Librairi de Gide, 1837, p. 392.
* ↑ Altolaguirre y Duvale,, Ángel de «Declaraciones hechas por Don Cristóbal, Don Diego y Don Bartolomé Colón acerca de su nacionalidad» (en castellà). Boletín de la Real Academia de la Historia, tom 86, 1925, pàg. 307-325 [Consulta: 26 juliol 2014].
# Earl Warren

Earl Warren (Los Angeles, 19 de març de 1891 - Washington D.C., 9 de juliol de 1974), fou un jurista i polític dels Estats Units, trentè governador de Califòrnia, candidat del partit republicà a la vicepresidència dels Estats Units i catorzè president del Tribunal Suprem dels Estats Units.
Durant la seva etapa a la Cort Suprema, es mostra més aviat progressista que conservador, i influí en nombroses decisions, com ara les que declararen la inconstitucionalitat de la segregació racial a les escoles, els drets civils, la separació entre les esglésies i l'Estat i els drets de defensa en el procediment penal. La famosa frase, popularitzada al cinema, «té vostè dret a guardar silenci, qualsevol cosa que digui podrà ser utilitzada en contra seva…» és conseqüència d'aquestes decisions sobre els drets de la persona detinguda.
Va presidir també la comissió d'investigació sobre l'assassinat del president Kennedy.
# Cornelià

Cornelià (en llatí Cornelianus) va ser un retòric romà que sembla que va viure durant els regnats de Marc Aureli i Luci Ver.
Va ser secretari privat de l'emperador Marc Aureli. El gramàtic Frínic, que va dedicar a Cornelià les seves Eclogae, l'elogia i diu que era digne d'haver nascut en època de Demòstenes. Marc Corneli Frontó menciona un retòric amb el nom de Sulpicius Cornelianus, però ni se sap si era el mateix.

## Referències

* ↑ [https://quod.lib.umich.edu/m/moa/acl3129.0001.001/870?page=root;rgn=full+text;size=100;view=image;q1=CornelianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 855-856. ]
# Coronado

«Coronado» té aquests significats:
* Toponímia:
** Coronado (Califòrnia)ciutat al Comtat de San Diego, a l'estat de Califòrnia
** Coronado (Uruguai), localitat al departament d'Artigas, al nord de l'Uruguai sobre la vora del riu Uruguai
** Coronado o Vázquez de Coronado, cantó a la Província de San José a Costa Rica
* biografies:
** Carolina Coronado (1823, Almendralejo – 1911, Mitra)
** Carlos María Coronado y Parada (Huete, província de Conca, 1814 - Madrid, 1891), jurista i polític espanyol
** Francisco Vázquez de Coronado
** José Coronado
Viccionari
# Crivitz (Wisconsin)

Crivitz és una població dels Estats Units a l'estat de Wisconsin. Segons el cens del 2000 tenia 998 habitants.

## Demografia

Segons el cens del 2000, Crivitz tenia 998 habitants, 406 habitatges, i 239 famílies. La densitat de població era de 253,5 habitants per km².
Dels 406 habitatges en un 29,3% hi vivien nens de menys de 18 anys, en un 44,3% hi vivien parelles casades, en un 11,1% dones solteres, i en un 41,1% no eren unitats familiars. En el 36% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,9.
Per edats la població es repartia de la següent manera: un 23,1% tenia menys de 18 anys, un 6,5% entre 18 i 24, un 25,1% entre 25 i 44, un 20,1% de 45 a 60 i un 25,2% 65 anys o més.
L'edat mediana era de 41 anys. Per cada 100 dones de 18 o més anys hi havia 76,3 homes.
La renda mediana per habitatge era de 26.250 $ i la renda mediana per família de 29.464 $. Els homes tenien una renda mediana de 28.646 $ mentre que les dones 20.046 $. La renda per capita de la població era de 13.405 $. Aproximadament el 12,2% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crivitz» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Crivitz». American Fact Finder. Oficina del Cens dels Estats Units, 12-01-2010.
# Cressençac

Cressençac (en francès Cressensac) és un antic municipi francès, situat al departament de l'Òlt i a la regió d'Occitània.
El 2019 es va fusionar amb el municipi veí de Sarrasac per a formar el nou municipi de Cressençac e Sarrasac.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 567 | 596 | 620 | 639 | 570 | 570 | 647 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1989-1995 | Roger Teyssandier |
| 1995-2001 | Jean-Pierre Sourzat |
| 2001-2008 | Daniel Perez |
| 2008- | Guy Louradour |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 29 octubre 2010].
# Cristián Castañeda

Cristián Castañeda (18 de setembre de 1968) és un exfutbolista xilè.

## Selecció de Xile

Va formar part de l'equip xilè a la Copa del Món de 1998.

## Referències

* ↑ Cristián Castañeda a National-Football-Teams.com (anglès)
* ↑ Mundialistas chilenos
# Commerzbank Tower

La Commerzbank Tower (en català: Torre del Commerzbank) és un gratacel localitzat a la zona central de la ciutat de Frankfurt del Main (Alemanya). Aquest edifici mesura 259 metres d'alçada i és la seu del Commerzbank.
Quan va ser acabat, el 1997, era l'edifici més alt d'Europa, fins al 2005 quan va ser sobrepassat pel Palau del triomf de Moscou (Rússia). La torre és només dos metres més alta que la Messeturm, també localitzat a Frankfurt. La construcció de l'edifici va començar el 1994, i va tardar tres anys a ser finalitzada.

## Característiques

Quan l'edifici va ser plantejat a principis dels anys 90, el partit dels verds de Frankfurt, que governava la ciutat juntament amb el Partit Socialdemòcrata d'Alemanya va incitar al Commerzbank a crear un gratacel "verd". El resultat fou el primer gratacel del món conegut com a gratacel ecològic, ja que, a més de comptar amb jardins, aquestos jardins ajuden a la reducció de l'ús de calefacció i aire condicionat.

## Enllaços externs

* Informació i fotografies de la Commerzbank Tower. Arxivat 2007-03-11 a Wayback Machine. (anglès) i (alemany)
             A Wikimedia Commons hi ha contingut multimèdia relatiu a: Commerzbank Tower
# Commewijne

«Commewijne» té aquests significats:
* Districte de Commewijne, districte del Surinam.
* Riu Commewijne, riu al nord del Surinam.